Védőnői tájékoztató az iskolában történő iskola-egészségügyi ellátásról

Tisztelt Szülő!
Az 1997. évi CLIV. Törvény 13. §-a (A tájékoztatáshoz való jog) alapján ismertetem Önnel gyermekénél - az általános iskolai tanulmányok ideje alatt - kötelezően elvégzendő iskola-egészségügyi tevékenységek menetét:

1. Személyi higiénés ellenőrzések: szeptember, január, április hónapokban tisztasági (tetvességi) szűrővizsgálat és szükség esetén, a tanév során bármikor.
2. A 2. 4. 6. és 8. évfolyamokon zajló védőnői és orvosi vizsgálatok: Védőnő által önállóan végzett szűrővizsgálatok: testi fejlődés és a vérnyomás mérése, a látásélesség, színlátás, hallás vizsgálata, a mozgásszervek szűrése, pajzsmirigy vizsgálata a módszertani irányelvek alapján.
A vizsgálatok tanítási időben, a védőnői szobában zajlanak. Szükség esetén a tanuló személyre szabott tanácsot kap, és további gondozásban részesül. Orvosi fizikális vizsgálat: fizikális belgyógyászati szűrés, a védőnő által kiszűrt elváltozások ellenőrzése, szükség esetén háziorvoshoz, szakorvoshoz utalás és a krónikus betegek gondozása.
A tanulónál elvégzett védőnői vizsgálatokról a törvényes képviselő értesítést kap. Gyermeke egészséges fejlődése érdekében fontos, hogy  kiszűrt elváltozás esetén, a szakorvosi vizsgálatok megtörténjenek és ennek eredményéről (negatívról is), visszajelzést kapjunk.
3. Oltások: A 6. évfolyamba járó tanulók MMR (mumpsz, kanyaró, rózsahimlő), illetve dTap (torokgyík, tetanusz, szamárköhögés) elleni kötelező védőoltásban részesülnek.
A 7. évfolyamba járó tanulók Engerix-B (fertőző májgyulladás elleni) kötelező és a HPV (humán papilloma vírus elleni), kérhető védőoltásban részesülnek.
Védőoltás előtt a szülők az oltással kapcsolatos tudnivalókról értesítést kapnak.
4. Egészségnevelő órák tartására, a helyettesítés miatt, korlátozott időben lesz lehetőségünk.
5. Fogadóóra: Szükség esetén fogadóórán, illetve egyeztetett időpontban a diákok, szülők, pedagógusok felkereshetik a helyettesítő védőnőt az aktuális problémájukkal, kérdéseikkel.
6. Adatvédelmi tájékoztató: Elérhető és olvasható az iskola honlapján a védőnői tájékoztatóknál.

Elérhetőség: 
Helyettes iskolavédőnő: Rónai Tamásné / 1, 2, 5, 6. osztályok:
Elektronikus levélcím: iskolavedono1@vetesi.hu, Telefonszám: 06 20/ 319 3274
Helyettes iskolavédőnő: Steierlein Kata / 3, 4, 7, 8. osztályok:
Elektronikus levélcím: vp.iskolavedono3@gmail.com,  Telefonszám: 06 20/ 541-8024
Személyesen: Védőnői fogadóóra: Csütörtök 12:00 – 14:00 orvosi szoba

Iskolát ellátó orvos: Dr. Hajdu László
Veszprém Táncsics u. 1. Gyermekrendelő, Tel.: 88-789-905 (rendelési időben hívható)
